Tjerī Nevils

Tjerī Žans Nevils (; dzimis ) ir beļģu rallija pilots, kas piedalās Pasaules rallija čempionātā no Hyundai Motorsport komandas. Savas karjeras laikā viņš piecas reizes (2013, 2016—2019) finišējis kā vicečempions un 2024. gadā izcīnījis savu pirmo pasaules čempiona titulu, kļūstot par pirmo beļģi, kas kā pilots uzvarējis čempionātā. Viņš palīdzēja Hyundai izcīnīt pirmo ražotāja titulu 2019. gadā, to atkārtojot arī 2020. gadā. Viņa pašreizējais stūrmanis ir beļģis Marteins Vidage.

Nevils rallijā iesaitījās jau no 2007. gada. No 2009. līdz 2011. gadam viņš piedalījās Starpkontinentālajā rallija izaicinājumā (Intercontinental Rally Challenge); 2009. gadā viņš arī debitēja Pasaules rallija čempionāta Katalonijas rallijā un 2010. gadā startēja Pasaules rallija čempionātā junioriem. Ar labiem rezultātiem visās kategorijās no 2009. līdz 2011. gadam viņš pārstāvēja komandu Citroën Junior Team, un 2012. gadā debitēja Pasaules rallija automašīnā. 2013. gadā, braucot Kataras Pasaules rallija komandā, viņš kopvērtējumā ierindojās otrajā vietā ar 114 punktiem aiz Sebastjēna Ožjē.

Kad 2014. gadā Hyundai Motorsport atkal iesaistījās sportā, korejiešu ražotājs noslēdza līgumu ar Nevilu kā savu vadošo braucēju. Nevils uzvarēja savā pirmajā Pasaules rallija čempionātā, kas bija arī Hyundai pirmā uzvara 2014. gada Vācijas rallijā. Papildus savai pirmajai uzvarai viņš palīdzēja Hyundai iegūt pirmo pjedestālu sezonas sākumā. Nevils 2014. un 2015. gada sezonas noslēdza sestajā vietā, bet no 2016. līdz 2019. gadam braucēju čempionātā ierindojās otrajā vietā. Kopš 2017. gadā ieviesa Pasaules rallija automašīnu jaunos noteikumus, viņš cieši cīnījās par braucēju titulu ar konkurentiem Ožjē un Otu Tenaku. Neskatoties uz to, ka 2019. gadā viņš atkal palika otrajā vietā, viņa izcīnītie rezultāti palīdzēja Hyundai izcīnīt savu pirmo ražotāju titulu.

Kopumā Nevils uzvarējis 21 pasaules rallijā, un tas viss Hyundai komandā. Sākotnēji pazīstams kā asfalta speciālists, viņš uzvarēja sacensībās uz asfalta un grants. Uzvarējis arī ziemas posmos, 2018. gada Zviedrijas rallijā, tādējādi ir viens no retajiem pilotiem, kas nav no ziemeļvalstīm un uzvarējis šajā rallijā. Papildus rallijam Nevils piedalījies arī apļa sacīkstēs, debitējot 2019. gada Vācijas salonautomobiļu sacensībās.

 Atsauces 

 Ārējās saites 



Kategorija:1988. gadā dzimušie
Kategorija:Beļģijas autosportisti
Kategorija:WRC piloti